KINNITATUD

Harju maleva pealiku

................................2022. a

käskkirjaga nr ....................

**HUMALA HARJUTUSALA JA**

**100m LASKETIIRU KASUTUSEESKIRI**

Humala 2022

**SISUKORD**

[1 ÜLDSÄTTED 3](#_Toc109305350)

[2 EESKIRJAS KASUTATAVAD MÕISTED JA LÜHENDID 3](#_Toc109305351)

[3 HUMALA HARJUTUSALA JA 100M LASKETIIRU KASUTAMISE PLANEERIMINE 5](#_Toc109305352)

[4 HUMALA HARJUTUSVÄLJA 100m LASKETIIRU RAJATISED 5](#_Toc109305353)

[5 HUMALA 100m LASKETIIRU KASUTAMISE KORD 6](#_Toc109305354)

[6 VASTUTAVA ISIKU KOHUSTUSED, ÕIGUSED JA VASTUTUS 8](#_Toc109305355)

[6 VÄLJAÕPPE LÄBIVIIJA KOHUSTUSED, ÕIGUSED JA VASTUTUS 9](#_Toc109305356)

[7 VÄLJAÕPPEEHITISTE JA OHUALADE SKEEM JA NENDE TÄHISTAMINE 10](#_Toc109305357)

[8 ELANIKKONNA JA AMETIVÕIMUDE TEAVITAMISE NING LASKETIIRU TÄHISTAMISE KORD 10](#_Toc109305358)

[9 PÄÄSTETEENISTUSE JA ARSTIABI KORRALDUSE KORD 11](#_Toc109305359)

[10 KESKKONNAKAITSE JA TULEOHUTUSE TAGAMISE KORD 11](#_Toc109305360)

[11 TULEOHUTUSNÕUDED 12](#_Toc109305361)

[12 LÕPPSÄTTED 15](#_Toc109305362)

[LISA 1 Humala harjustusala üldplaan 16](#_Toc109305363)

[LISA 2 Humala 100 m lasketiiru üldplaan 17](#_Toc109305364)

[LISA 3 Humala 100m lasketiiru kasutatavate relvade töönäitajad ja rikošeteerumisalad 18](#_Toc109305365)

[LISA 4 lasketiiru ja väljaõppeehitiste kasutamise registreerimisraat 19](#_Toc109305366)

# ÜLDSÄTTED

* 1. Humala harjutusala ja 100 m lasketiiru kasutuseeskiri (edaspidi eeskiri) määrab kindlaks harjutusala ja 100m lasketiiru üldise kasutamise korra ja nõuded käitumiseks;
     1. Humala harjutusala asub asub Harju maakonnas, Harku vallas, Humala külas, Humala linnaku kinnistul (tunnus 19801:011:0840) (edaspidi harjutusala). 100m lasketiir on osana Humala harjutusalast. Lasketiiru koordinaadid: B: 59˚22`13,16” L: 24˚ 24` 49,72”.
  2. Harjutusala kogupindala on 62,41 ha. Harjutusala ja 100m lasketiiru üldplaan on toodud eeskirja lisa 1;
     1. Humala 100 m lasketiir on lasketiiru ohualaga väljaõppeehitis. St kasutuseeskirja järgsel kasutamisel väljaspool lasketiiru piire ohuala puudub. V.a. külmunud kuulipüüdja puhul tekkiv rikošeteerumisala taustvalli taga, avanemisnurgaga 30° ja kaugusega 200m. Vt kasutuseeskirja LISA 3 joonis.
     2. Lasketiiru õhuohuala vastavalt kasutatavatele relvadele kuni 458m.
  3. Lasketiiru kontaktandmed :

Telefon: 5232000

Vastutav isik: Riigikaitse Rügement MTÜ

Lasketiiru e-post: [info@harjutusvali.ee](mailto:info@harjutusvali.ee)

* 1. Humala lasketiiru kasutamist reguleerivad järgmised dokumendid:
     1. Riigikogu poolt RT I, 29.06.2022a. vastu võetud „Relvaseadus“;
     2. Kaitseministri 28.12.2010. a määrus nr 26 „Kaitseväe ja Kaitseliidu harjutusväljale ja lasketiirule esitatavad nõuded ja kasutamise kord“;
     3. Riigi Kaitseinvesteeringute Keskus direktori 29.03.2022 käskkirjaga nr kehtestatud "Väljaõppeehitistele esitatavad tehnilised nõuded".
     4. Kaitseväe juhataja 06.01.2012 käskkiri nr 3 „Aeronavigatsioonilise teabe edastamise kord Kaitseväes ja Kaitseliidus“ (muudetud 15.03.2013 KVJ kk nr 55);
     5. „Tuleohutuse seadus“ RT I, 22.03.2021, 9;
     6. Käesolev kasutuseeskiri;
     7. Leping K-0.5-2\_20\_524LP Kaitseliidu Harju malevaga Humala linnaku kasutusele andmiseks;
     8. Kaitseliidu Harju maleva juhatuse otsusega 2018 kinnitatud Humala linnaku arendusprogramm;
  2. Eeskirjaga reguleerimata küsimustes juhindutakse muudest kehtivatest õigusaktidest, sealhulgas Kaitseväe juhataja ja Kaitseliidu ülema käskkirjadest;

# EESKIRJAS KASUTATAVAD MÕISTED JA LÜHENDID

* 1. Eeskirjas kasutatakse järgmisi mõisteid:
     1. **Kasutuseeskiri** on dokument, mis reguleerib tegevust lasketiirul ja eraldiseisval väljaõppeehitistel. Kasutuseeskirja valmistab ette vastutav isik, kelle kasutusse väljaõppeehitis on antud. Lasketiiru kasutuseeskirja kinnitab Kaitseliidu Harju maleva pealik kui lasketiiru valdaja esindaja.
     2. **Vastutav isik** –Riigikaitse Rügement MTÜ;
     3. **Väljaõppeehitis** onväljaõppe, võistluste või muu praktilise tegevuse tarvis ehitatud ohutusnõuetele vastav hoone või rajatis;
     4. **Väljaõppe läbiviija** (edaspidi läbiviija)on isik, kes vastutab tegevuse toimumise eest vastavalt tegevuskäsule (õppuse käsk, laskeharjutuse käsk, lõhkeharjutuse plaan) järgides ohutusnõudeid ja harjutusvälja kasutuseeskirja;
     5. **Plaaniline tegevus** on tegevus, mille läbiviimine on ette planeeritud ja tehtud õigeaegne broneering (kasutamistaotlus);
     + hiljemalt eelneva kuu 10. kuupäevaks laskmistega seonduv tegevus;
     + hiljemalt eelneva kuu 10. kuupäevaks taktikaala kasutamisega seonduv tegevus;
     1. **Plaaniväline tegevus** on tegevus, mille läbiviimise kohta mõjuval põhjusel ei ole tehtud õigeaegset broneeringut;
     2. **Lasketiiru ohualaga väljaõppeehitises** kõrgendatud riskiastmega väljaõppetegevusest väljapoole tekkiv oht on oluliselt piiratud (nt väljaõppeehitis püüab kuulid, kuid ei püüa rikošeteerumist ja kilde jne). Lasketiiru ohuala kehtestamiseks tuleb lasketiir projekteerida koos vastavate kaitseehitistega, mis tagavad planeeritud ohutuse. Lasketiiru ohuala kooskõlastatakse vastava komisjoni poolt ja kinnitatakse kasutuseeskirjaga;
     3. **Tulepositsioon (tulejoon)** on määratud koht laskjatele, kust lastakse ühest või mitmest relvast;
     4. **Kuulipüüdja** on rajatis märklaudade taga, mille eesmärgiks on kinni püüda kuulid ning vähendada rikošetiohtu (samas peab kuulipüüdja olema hõlpsasti hooldatav, arvestades selle pidevat koormust);
     5. **Tulirelv** (edaspidi relv) on ette nähtud objekti hävitamiseks või kahjustamiseks lendkehaga, mille suunatud väljalaskmiseks kasutatakse püssirohu- või muud laengut. Käsitulirelv on tulirelv, millest lastakse kas käelt, õlalt, harkjalalt või kolmjalalt.
     6. **Sihtmärgiala** on eraldiseisev või laskevälja ja lasketiiru osa, kuhu paigutatakse laskeharjutuse läbiviimiseks sihtmärke.;
     7. **Sihtmärk** on tabamiseks valitud objekt. Sihtmärgi või sihtmärgisüsteemiga imiteeritakse reaalse sihtmärgi üht, mitut või kõiki iseloomulikke tunnuseid: mõõtmeid, kuju, vormi, värvust, liikumisviisi, -kiirust, vms. Sihtmärgid jagunevad kõvadeks, pehmeteks, seisvateks, liikuvateks.
        1. Seisev sihtmärk ei liigu mööda maapinda (lisaks kuuluvad siia staatilised tõusvad sihtmärgid).
        2. Liikuv sihtmärk liigub iseseisvalt või seda on võimalik liigutada mööda maapinda ja läbi õhu. Liikuvad märklauad on märklauad, mis liiguvad või mida on võimalik liigutada;
     8. **Külgvall** on vall(id) märklaudade paremal ja/või vasakul äärel, mille eesmärk on välistada juhuslike ja ohtlike vigade tõttu toimunud laskude pääs väljapoole külgvallide vahelist ruumi. Kui külgvall vastab käesolevatele nõuetele, võib ohuala vähendada. Külgvallidel on ka müra summutav mõju;
     9. **Ohuala (OA)** on ruumiline ala, kuhu laskmiste, lõhketööde, käsigranaatide viskeharjutuste ja muu ohtliku tegevuse ajal peab kõrvaliste isikute pääs olema tõkestatud ja rangelt keelatud, sest seal viibimine on neile eluohtlik;
     10. **Ohtlik tegevus** on tegevus millega kaasneb ohuala või sattumine ohualasse ja sinna pääs peab olema tõkestatud, sest on eluohtohtlik (laskmised, lõhkamised, käsigranaadiviskamine jne);
     11. **Rikošett** on lendkeha (kuul, mürsk jne) põrkumine maapinnalt või muult takistuselt. Toimub kuni 20° (veepinnal kuni 10°) tabamusnurga puhul. Üldjuhul toimub suure lennukiirusega laskemoona puhul rikošett kuni 30° nurga all pehmelt pinnalt ja 45° nurga all kõvalt pinnalt. Aeglase lennukiirusega laskemoona puhul on rikošetinurgad 15° pehmelt pinnalt ja 45° kõvalt pinnalt. Rikošetti, mis ületab 90°, peetakse juba paiskeefektiks;
     12. **Tagavall** on maapind, mis tõuseb vahetult märklaudade taga, moodustades valli, mille eesmärgiks on kinni püüda otsesed lasud, mis jäävad laskuri lubatud veamarginaali piiridesse ning vältida esimesest tabamispunktist põrkuva rikošeti ohtu. Kui tagavall vastab käesolevas dokumendis sätestatud nõuetele, võib ohuala vähendada.

# HUMALA HARJUTUSALA JA 100M LASKETIIRU KASUTAMISE PLANEERIMINE

* 1. Humala harjutusala ja 100m lasketiiru peamiseks ülesandeks on üksuste taktika harjutamine ja käsitulirelvadest laskeõppe läbiviimine;
  2. Harjutusala ja 100m lasketiirus on lubatud läbi viia ainult eelnevalt planeeritud ja kooskõlastatud tegevusi selleks määratud ajavahemikus;
  3. Harjutusala ja 100m lasketiiru broneerimine toimub kuni 8 kuud ette lehel www.harjutusvali.ee või koostöös lasketiiru valdajaga telefoni 5232000 või e-posti info@harjutusvali.ee teel. Kaitseliidul on õigus lasketiiru broneerida 6 kuud varem edastades graafiku järgmiseks poolaastaks 01.04 ja 01.10.
  4. Lasketiirus on lubatud lasta kella 9.00 – 20.00-ni. v.a. riiklikud pühad, mil on laskmine keelatud.
  5. Harjutusalal ja 100m lasketiirus on keelatud läbi viia tegevusi, mida ei ole kajastatud broneeringus ja kooskõlastatud tegevuskäsus;
  6. 100m lasketiiru planeeritud järgneva kuu kasutusgraafik edastatakse hiljemalt 15. kuupäevaks, Päästeameti Põhja päästekeskusele, Lennuliiklusteenindus AS, kohalikule omavalitsusele, kohalikule konstaablile ja Harju Malevale.
  7. Lasketiirul võib läbi viia üksnes neid tegevusi mis on käesolevas eeskirjas lubatud ning teisi tegevusi, mis on kooskõlastatud ja lubatud vastutava isiku poolt.

# HUMALA HARJUTUSVÄLJA 100m LASKETIIRU RAJATISED

* 1. **Lasketiiru kaitserajatised**
     1. 100 m laskepaiga laskesuunas asub 6,5 m kõrge ja 34° kaldega taustavall;
     2. Maapind on looduslik paas ja sihtmärkide suunas kaldu. Sihtmärgid on tõstetud ja paigutatud selliselt, et püssi tulekoonus 100m, 50m, 25m kauguselt (üles ja kõrvale 00-30 ja alla 00-15 tuhandiku) ja püstoli tulekoonus 25m ja 10 kauguselt (00-80) ei taba kuskil pool maapinda;
     3. Märklaudade taga on liivast kuulipüüdja paksusega 1m;
     4. Antud kaitserajatistega on Humala 100 m lasketiir on lasketiiru ohualaga väljaõppeehitis, st kasutuseeskirja järgsel kasutamisel väljaspool lasketiiru piire ohuala puudub. v.a. külmunud kuulipüüdja puhul tekkiv rikošeteerumisala taustvalli taga avanemisnurgaga 30° kaugusega 200m.
  2. **Tulepositsioonid**
     1. Tulepositsioonid paiknevada: 10m, 25m, 50m ja 100 m laskekaugustel;
     2. Laskerajad on tähistatud rajanumbritega laskesuunas vasakult paremale 1 - 15 punase ja valge numbriga sihtmärkide juures.
     3. Laskepositsioonid on killustikupadjal;
     4. Ühe laskja laskepositsioon on 2m pikk ja 1,6 m lai;
     5. Laskepositsioonide taga on 1 m laiune käigutee, mis on positsioonile liikumiseks ning instruktorile laskmiste läbiviimiseks ja laskuri jälgimiseks.
  3. **Sihtmärgialad**
     1. Märklauad ühel sihtmärgialal;
     2. Sihtmärgialal on sihtmärkide paigutamise pesad kuhu saab paigutada tavalisi sihtmärke;
     3. Kui on tarvidus paigaldada muid sihtmärke peab järgima sihtmärgi liini ja tsentrite paigutust. Nendest väljapoole sihtmärke paigutada ei tohi.

# HUMALA 100m LASKETIIRU KASUTAMISE KORD

* 1. Lasketiiru laskerajatiste ja kaitserajatiste skeem on toodud käesoleva eeskirja lisa 2;
  2. Lasketiirus on lubatud kasutada sport-, sõjaväe-, teenistus- või tsiviilrelvi (püsse ja püstoleid), va eriohtlikkusega tulirelvi, mille töönäitajad jäävad lisa 3 oleva tabeli piiresse;
  3. Lasketiirus on keelatud kasutada trasseerivat-, soomust läbistavat- ja lõhkevat laskemoona.
  4. Laskmiseks tiirus on lubatud teostada laskmisi ainult selleks tähistatud tulepositsioonidelt ühelt tulejoonelt korraga.
  5. Tulejooned on tähistatud 15 laskerada vasakult paremale, mida saab kasutada samaaegselt;
  6. Laskmise ajaks peab olema määratud tulekustutusmeeskond.
  7. Laskeharjutusi võib läbi viia ainult selleks määratud ajavahemikus. Enne ja pärast laskmisteks määratud ajavahemikku võib teostada erandkorras laskmiste ettevalmistusi ja lasketiiru hooldust;
  8. Lasketiiru territooriumil ja laskmiste alal toimub liikumine üksnes laskeharjutuste läbiviija loal;
  9. Laskeharjutust sooritav üksus/isikud peavad viibima kogu tiiru kasutamise ajal tiiru teenindusalal ning tohivad sealt lahkuda ainult läbiviija loal;
  10. Sõidukid võib parkida ainult selleks ettenähtud parklasse.
  11. Laskevõistlusest, treening- või õppelaskmisest osavõtja (edaspidi laskur) peab teadma ja täitma laskmist läbiviiva isiku (treener, kohtunik, laskeinstruktor) poolt antavaid käsklusi ning relva ja laskemoona käsitsemise ohutusnõudeid.
  12. Laskuril on lubatud kasutada ainult korras olevat relva vältimaks juhuslike laskude tekkimist.
  13. Relva (ka laadimata) suunamine sihitult väljapoole märklehte ning märgiraamide, numbrite, lippude, trosside, aparatuuri ning muu taolise laskmine on keelatud.
  14. Relva võib laadida ainult tulejoonel ning pärast laskmist läbiviiva isiku poolt antud käsklust «LAE JA PANE VALMIS!».
  15. Laskmist võib alustada pärast laskmist läbiviiva isiku käsklust «TULI VABA!».
  16. Laskmine tuleb lõpetada (katkestada) pärast laskmist läbiviiva isiku käsklusi «TULI SEIS!», «RELVAD OHUTUKS!».
  17. Pärast viimase lasu sooritamist või käsklusi «TULI LÕPP!», «LAE TÜHJAKS NÄITA ETTE!» või «RELV JA SALV KONTROLLIKS NÄIT!» peab laskur relva viivitamatult tühjaks laadima, avama relva luku ning esitama, kohalt lahkumata, relva ja salve kontrollimiseks laskmist läbiviivale isikule.
  18. Inimese või looma ilmumisel laskealasse või muu ohu korral peab laskmist läbiviiv isik või laskur, kes esimesena ohtu märkab, viivitamatult katkestama laskmise, andes laskuritele käsklused «STOPP / TULE LÕPP!/TULI SEIS»
  19. Ajal mil laskmist ei toimu, peab tulejoonel olev relv olema tühjaks laetud, kaitseriivis või lukk lahti. Sileraudne püss peab olema lahti murtult või lukk lahti.
  20. Laskeseeriate vaheajal, mil lasketsoonis viibivad inimesed, on relva puudutamine või selle kätte võtmine keelatud.
  21. Väljaspool tulejoont tuleb relva hoida kabuuris, vutlaris, relvakotis, püramiidis või relvaalusel.
  22. Lasketiirus võib relva hooldada ainult määratud kohas.
  23. Lasketreening ilma laskemoona kasutamata võib toimuda tulejoonel või selleks ettenähtud kohas.
  24. Relva ja laskemoona ei või jätta järelevalveta. Võistluse või treeningu ajal, välja arvatud juhul, kui relv ja laskemoon asuvad relvakapis, vastutab relva ja laskemoona eest relva valdaja (laskur, kellele relv on väljastatud). Väljastamata laskemoona eest vastutav määratud isik.
  25. Käesoleva toodud nõuete rikkumise tagajärjel tekkinud kahjude eest vastutab laskmiste läbiviija ja laskur, kellele relv on väljastatud.
  26. Lasketiirus peab laskmiste korral olema kohal esmaabi väljaõppe saanud isik, esmaabivahendid ja transpordiks mõeldud sõiduk
  27. Kinnistut kasutavad eelisjärjekorras omanik ja seejärel MTÜ Riigikaitse Rügement liikmed.
  28. Sihtmärgialused, sihtmärgid, kuulmis- ja nägemiskaitsed ning signaallipu tagab laskmiste läbiviija või rendib vastutavalt isikult.

* 1. Lasketiirus lubatud tegevused:
     1. **10 meetri tulejoonelt:**
* lubatud kasutada kõiki eelpool nimetatud relvi püstilaskeasendist üksiklaskudega pehmesse sihtmärki mille keskpunkti kõrgus 1,5m;
  + 1. **25 meetri tulejoonelt:**
* lubatud kasutada kõiki eelpool nimetatud relvi üksiklaskudega pehmesse sihtmärki;
* püssi võib lasta kõikidest laskeasenditest kui sihtmärgi keskpunkti kõrgus 1m; püstolit on lubatud lasta ainult püstilaskeasendist kui sihtmärgi keskpunkti kõrgus 2m.
  + 1. **50m tulejoonelt:**
* lubatud kasutada ainult püssi kõikidest laskeasenditest üksiklaskudega pehmesse sihtmärki mille keskpunkti kõrgus on 1,5m;
* püstolit ei tohi lasta.
  + 1. **51-100m tulejoonelt:**
* lubatud kasutada ainult püssi kõikidest laskeasenditest, üksiklaskudega kasutades nii pehmeid ja kõvasid sihtmärke mille keskpunkti kõrgus on 1,5m;
* püstolit ei tohi lasta.
  1. Keelatud tegevused lasketiirus:
     1. kasutada üheaegselt mitut tulejoont;
     2. kasutada laskeharjutustel lõhke- või trasseerivat laskemoona;
     3. lasta valangutega;
     4. lasta märklaudadesse sihtimata ja väljapoole lubatud sihtmärgi tsentri tähist;
     5. kasutada öistel laskeharjutustel punaseid signaalrakette;
     6. suitsetamine ja lahtise tule tegemine väljaspool selleks ettenähtud kohta;
     7. liikumine lasketiiru vallidel ja kuulipüüdjatel
  2. Laskeharjutused pimedal ajal
     1. Kui sihtmärki ei ole võimalik ilma lisavalgustuseta näha on vaja tähistada laskesektori äärmine parem- ja vasakpoolne serv valgusallikatega või muu analoogsega. Valgusallikate puudumisel on laskeharjutuste läbiviimine keelatud;
     2. Sihtmärkide valgustamiseks kasutada prožektoreid;
     3. Tulepositsioonide valgustamiseks kasutada olemasolevaid valgusteid, prožektoreid, taskulampe või muid analoogseid vahendeid.

# VASTUTAVA ISIKU KOHUSTUSED, ÕIGUSED JA VASTUTUS

* 1. **Vastutava isiku kohustused:**
     1. kinnitab või lükkab tagasi broneeringud, mis on tehtud veebileheküljel www.harjutusvali.ee või saadetud aadressile [info@harjutusvali.ee](mailto:info@harjutusvali.ee);
     2. koostab esitatud broneeringute ja maleva väljaõppeplaani alusel harjutus- ja õppekohtade kasutamise kuugraafiku;
     3. edastab kinnitatud kuugraafiku hiljemalt 15. kuupäevaks, Päästeameti Põhja päästekeskusele, Lennuliiklusteenindus AS, kohalikule omavalitsusele, kohalikule konstaablile ja Harju Malevale.
     4. peab ühendust lasketiiru kasutajatega kuugraafiku, kasutustingimuste ja kasutusvõimaluste osas;
     5. kontrollib tegevusplaani vastavust kehtivale korrale ja juhib vajadusel tähelepanu puudustele. Kui puuduste likvideerimine ei ole võimalik, on tegevuse läbiviimine keelatud;
     6. peab veenduma, et tegevuskäsk on kooskõlas lasketiiru kasutamist reguleerivate õigusaktidega ja vastab tegelikule olukorrale;
     7. informeerib lasketiiru kasutajaid ohualast ning kehtivatest piirangutest;
     8. informeerib elanikkonda ja ametivõime vastavalt kehtivale korrale ja paigutab infotahvlitele kuugraafiku vähemalt 7 tööpäeva enne tegevuse toimumist;
     9. annab lasketiiru või väljaõppeehitise kasutajale üle, kontrollib kasutust ja lasketiiru ja/või väljaõppeehitise seisukorda peale kasutamist;
     10. võimalusel teostab kontrolli vähemalt ühel korral ka väljaõppeehitise kasutamise ajal;
     11. vajadusel rendib või müüb olemasolevad väljaõppevahendid;
     12. kontrollib kas lasketiiru kasutajad on tutvunud kasutuseeskirja ja kasutusjuhenditega;
     13. teostab regulaarselt tema vastutusalas oleva lasketiiru väljaõppeehitiste ohutuse kontrolli, kirjeldab ohutuse riskid ja nende likvideerimiseks vajalikud tööd kontrollaruandes;
     14. teeb ettepanekuid või tellib ise vajalikke hooldus- ja remonttöid lasketiirus;
     15. kontrollib tööde teostamist ja tulemit ning täidab hooldustööde raamatut;
     16. teavitab õnnetusjuhtumist vastavalt nõutule;
     17. määrab liikumispiirangud lõhkemata lõhkekehade olemasolu korral;
     18. täidab või kontrollib lasketiiru kasutamise raamatu täitmist;
  2. Vastutaval isiku õigused:
     1. kontrollida tegevuskohti ning anda vajadusel täiendavat teavet piirangute ja ohualade kohta;
     2. võib ajutiselt peatada või keelata lasketiiru kasutamise, kehtestada piiranguid või nõuda täiendavate nõuete täitmist, kui avastatakse lasketiiru kasutamist reguleerivate dokumentide rikkumine ja/või tegevust takistav asjaolu;
     3. Lasketiiru tegevuse käigus asetleidnud keskkonna ja/või varaliste kahjustuste korral koostab vastutav isik akti, milles märgitakse ära kahjustus(t)e ulatus, aeg, koht ja tekitaja. Kohustus kahjustuse kulu hüvitada lasub väljaõpet läbiviiva üksuse ülemal.
  3. Vastutav isik vastutab:
     1. lasketiiru ohutu kasutamise tagamise eest;
     2. eeskirjas sätestatud korrast kinnipidamise eest;
     3. tuleohutusnõuete täitmise ja vahendite korrasoleku eest;
     4. keskkonnakaitsenõuete täitmise eest;
     5. lasketiirul toimuvate muude tegevuste läbiviijale tutvustamise eest;
     6. heakorra eest;
     7. ohuala sulgemiseks, väljaõppeehitiste esmase heakorra tagamiseks ja tähistuseks vajalike vahendite olemasolu ja korrasoleku eest;
     8. väljaõppe läbiviimiseks olemasolevate vahendite korrasoleku ja väljaandmise eest.

# VÄLJAÕPPE LÄBIVIIJA KOHUSTUSED, ÕIGUSED JA VASTUTUS

* 1. Väljaõppe läbiviija on kohustatud:
     1. tutvuma käesoleva eeskirjaga ja väljaõppeehitise kasutusjuhendiga enne lasketiirule saabumist;
     2. teavitama lasketiirule või väljaõppeehitisele saabuvat isikkoosseisu kehtivatest ohutuseeskirjadest ja tegutsemisreeglitest. Instrueeritud kinnitavad ohutuseeskirjade instrueerimise raamatus allkirjaga, et on nimetatud nõuete ja reeglitega tutvunud (kui osaleval allüksuse on oma ohutuseeskirjade raamat ei ole vaja lasketiiru raamatusse topelt allkirju);
     3. järgima ohutuseeskirju ja teisi kohustuslikke õigusakte ning kontrollima nende täitmist väljaõppes osaleva allüksuse poolt;
     4. tutvuma lasketiiru kasutamise ajakavaga ning juhinduma toodud piirangutest;
     5. enne väljaõppe algust ja pärast väljaõppe lõppemist võtma ühendust lasketiiru vastutava isikuga ning lasketiirule saabumisel ja sealt lahkumisel tegema sissekande “Humala lasketiiru kasutamise registreerimisraamatusse“ (lisa 4) ja allkirjaga tõendama, et on tutvunud eeskirjaga ja väljaõppeehitise kasutusjuhendiga ning lasketiiru/väljaõppeehitis(t)e seisukorraga Raamatu asukoht on vastutava isiku tööruumis;
     6. Tagama sihtmärgid, sihtmärgi alused, -kõrgendused ja muud väljaõpet toetava varustuse või need rentima/ostma vastutavalt isikult;
     7. esitama toimuva tegevuse täpsustamiseks kinnitatud (väeosa/asutuse ülema poolt) tegevusplaani (õppuse käsu, laskeharjutuse käsu, tegevuskava) e-posti aadressile info@harjutusvali.ee hiljemalt 2 (kaks) päeva enne tegevuse toimumist. Kui läbiviija jätab tegevusplaani esitamata on vastutaval isikul õigus planeeritud tegevus keelata;
     8. sulgema ohuala vastavalt vastutava isiku korraldustele, kui vastutav isik pole seda ise teinud;
     9. üks tund enne laskmise algust kontrollima ja vajadusel tagama, et tõkkepuud on suletud, signaalmastidesse on heisatud punased lipud päevasel ajal või punased signaaltuled pimedal ajal;
     10. tegevuse lõppedes kontrollima ja tagama, et tegevuseks kasutatud alale ei jääks esemeid, mis võiksid ohustada lasketiiru kasutajaid;
     11. informeerima viivitamatult vastutavat isikut kõigist lasketiirul toimunud õnnetusjuhtumitest ja ohuallikatest;
     12. vastutava isikuga täpsustama ohuala ja muud kehtivad piirangud;
     13. alluma vastutava isiku korraldustele;
     14. korraldab väljaõppeehituse koristamise ja esmase heakorra tagamise koostöös vastutava isikuga;
     15. koguma kokku tegevuse käigus tekkinud jäätmed ja ladustama need selleks ettenähtud kohta;
     16. Tasuma renditud või soetatud vahendite ja teenuste eest vastavalt tellimusele.
     17. Väljaõppehitis(t)e kontroll toimub enne kasutamist läbiviija poolt ja peale kasutamist läbiviija ja vastutava isiku poolt. Puuduste korral tehakse sellekohane sissekanne “Humala lasketiiru kasutamise registreerimisraamatusse”. Keskkonna ja/või varaliste kahjustuste korral koostab vastutav isik akti, milles märgitakse ära kahjustus(t)e ulatus, aeg, koht ja tekitaja.
  2. Väljaõppe läbiviija vastutab:
     1. et laskealal ja sihtmärkide alal ei viibi kõrvalisi isikuid;
     2. et kasutatakse ainult eeskirjas lubatud relvi, vahendeid ja tehakse lubatuid harjutusi;
     3. et lasketiirul viibimise ajal täidaks kogu üksus tuleohutusnõudeid, ohutuseeskirju ja teisi asjakohaseid õigusakte;
     4. et kogu lasketiiru ja eraldatud vahendeid kasutatakse heaperemehelikult ja peetakse kinni heakorra nõuetest;
  3. Väljaõppe läbiviijal on õigus:
     1. saata lasketiiru territooriumilt ära iga isik, kes viibib seal eelneva kooskõlastuseta;
     2. saata harjutusala või lasketiiru territooriumilt ära isik, kes toob sinna prügi või rikub muul moel kehtivaid õigusakte ning teavitab sellest vastutavat isikut, keskkonnainspektsiooni telefonil 1313 või politseid telefonil 112;
     3. saada infot lasketiirul toimuva kohta;
     4. saada ohuala sulgemiseks, väljaõppe läbiviimiseks ja esmaseks heakorra tagamiseks olemasolevaid töökorras vahendeid.

# VÄLJAÕPPEEHITISTE JA OHUALADE SKEEM JA NENDE TÄHISTAMINE

* 1. Harjutusala koosneb 100m lasketiirust ja harjutusalast;
  2. Välispiiri, tõkkepuude, signaalmastide ja infotahvlite asukohad on toodud lisa 1.
  3. Tõkkepuu:
     1. on paigaldatud linnakusse suunduvatele põhilistele sissesõiduteedele;
     2. on suletava tee laiune;
     3. on võimalik lukustada nii lahtisesse kui ka kinnisesse asendisse.
  4. Signaalmast:
     1. asub lasketiiru sissepääsu tee ääres
     2. ohtliku tegevuse korral heisatakse signaalmasti punane signaallipp või pimedal ajal signaaltuli.
  5. Infotahvel:
     1. on paigaldatud mõlemale linnaku sissepääsu tee äärde;
     2. Infotahvlil on kirjas:
     3. lasketiiru nimetus ja aadress;
     4. volitatud asutus/üksuse nimetus;
     5. vastutava isiku kontaktandmed;
     6. informatsioon päevase piirangute kohta;
     7. ohuala tähistamise kord;
     8. lasketiiru kasutamise graafik;
     9. oma asukoht;
     10. lasketiiru skeem.
  6. Väljaõppes osalevad isikud tohivad lasketiiru maa-alal liikuda üksnes läbiviija käsul ja tema juhenduste järgi;
  7. tuleohutusastmed ja sellest tulenevad tuleohutuspiirangud kehtestab igapäevaselt vastutav isik;
  8. tegevusplaanis kajastamata tegevus tuleb eraldi kooskõlastada vastutava isikuga. kooskõlastamata tegevuse läbiviimine on keelatud;
  9. lasketiirul kehtivatest piirangutest saab infot lasketiiru piiril asuvatest infotahvlitelt, lasketiiru vastutavalt isikult ja kodulehelt www.harjutusvali.ee

# ELANIKKONNA JA AMETIVÕIMUDE TEAVITAMISE NING LASKETIIRU TÄHISTAMISE KORD

* 1. kohalikku elanikkonda teavitatakse lasketiirul toimuvast lasketiirule viivate teede ääres asuvate infotahvlite ja interneti lehekülje [www.harjutusvali.ee](http://www.harjutusvali.ee) kaudu;
  2. info kohalikule elanikkonnale ilmub minimaalselt 7 tööpäeva enne ohtliku tegevuse algust;
  3. plaanilisest tegevusest lasketiirul teavitab kirjalikult vastutav isik hiljemalt 15. kuupäevaks ja plaanivälisest tegevusest 5 tööpäeva enne tegevuse algust järgmisi asutusi:
     1. kohaliku omavalitsust
     2. Päästeameti Põhja päästekeskus
     3. Lennuliiklusteenindus AS
     4. kohalikule konstaablile
     5. Harju Malevat
  4. kõrvaliste isikute pääs ohualale tõkestatakse vähemalt üks tund enne ohtliku tegevuse algust, sulgedes kõik ohualale viivad üldkasutatavad teed alaliste või nende puudumisel ajutiste tõkkepuudega. Vajadusel võib lisada tõkestajad;
  5. signaalmastidesse heisatakse vähemal üks tund enne ohtliku tegevuse algust ja langetatakse vahetult pärast tegevuse lõppemist ning ala kontrollimist punased signaallipud ja pimedal ajal signaaltuled;
  6. 100m lasketiiru ohuala välispiir tähistatakse kollase-musta märgistusega vastavalt nõuetele;
  7. kui tegevus toimub tuleohtlikul ajal, peab vastutav isik informeerima toimumiskohast, tegevusest ja osalevate inimeste hulgast Põhja–Eesti Päästekeskust vähemalt   
     3 tööpäeva enne tegevuse algust;
  8. tulenevalt tegevusliikidest ja raskusastmetest võib vastutav isik ohuala sulgemise korda muuta, teavitades selles vahetult enne tegevuse algust.

# PÄÄSTETEENISTUSE JA ARSTIABI KORRALDUSE KORD

* 1. Õnnetusjuhtumi korral teavitab läbiviija häirekeskust (tel 112) ja vastutavat isikut;
  2. Õnnetusjuhtumi korral koordineerib tegevust vastutav isik, kes;
     1. peab vajadusel sidet häirekeskusega (tel 112);
     2. kui tegemist on tsiviilasutusega annab õnnetusest teada asjaomastele isikutele ja organisatsioonidele;
     3. õnnetusjuhtumist teavitab vastutav isik telefoni teel, vajadusel koostab seletuskirja;
     4. vastutava isiku nõudmisel peab läbiviija koostama 24 h jooksul õnnetusjuhtumi kohta seletuskirja;
  3. Esmaabi vahendid asuvad Riigikatise väljaõppekeskuse territooriumil olevas esmaabiautos. Esmaabipauna komplekteerimise eest vastutab vastutav isik.

# KESKKONNAKAITSE JA TULEOHUTUSE TAGAMISE KORD

* 1. Kasutatav maaala tuleb jätta või viia peale kasutust nõuetele vastavasse seisukorda;
  2. Tekitatud väiksemad kahjustused tuleb peale harjutust või võimalusel kohe ise likvideerida (roopad, lasketiiru liivast kuulipüüdja liiva kokku kogumine ja tagasi panek, kahjustused kraavide kallastel, kuulide poolt tekitatud purustused sihtmärgil või mujal jne);
  3. tekitatud kahjustustest tuleb kohe teavitada lasketiiru vastutavat ja võtta kasutusele meetmed, mis aitavad likvideerida või leevendada keskkonnale tekitatud kahju.
  4. Keskkonnakahjustuste ja –reostuse ärahoidmise eesmärgil keelatud tegevused:
     1. jätta ala tegevuste järgselt üle kontrollimata ja koristamata;
     2. raiuda loata puid ja süüdata lõkkeid selleks mitte ettenähtud (ettevalmistatud) kohtades;
     3. lahkuda laagriplatsilt lõket kustutamata;
     4. lõigata oksi tüvele lähemalt kui 10 cm;
     5. langetada kasvavaid puid, lüüa puudesse naelu, jätta maha traate, nööre või kahjustada loodust muul viisil;
     6. kaevata välikäimlat puude või veekogude vahetus lähedusse;
     7. ankurdada vintsi eelnevalt kaitsmata puutüve külge;
     8. jätta kokku kogumata olme- ning militaarjäätmeid (laskemoona jäätmed, märklehed jne);
     9. jäätmete metsa ladustamine ja matmine;
     10. põletada keskkonda saastavaid jäätmeid (plastmass, kumm, süvaimmutatud ja värvitud puit jms);
     11. jätta likvideerimata teekahjustused;
     12. sõitmine maastikul, lasketiiru haljastusel ja keelumärkidega tähistatud alal;
     13. tankida kütuseid või õlisid märgalade vahetus läheduses;
     14. murukamara lõhkumine selleks vastutavalt isikult luba saamata (eemaldatud või rikutud murukamar, ka lubatud kaevetööde kohtadel, tuleb pärast harjutust tasandada);
     15. väljaõppega mitteseotud müra tekitamine ja elanike, loomade ning lindude tahtlik häirimine.
  5. Muud keskkonnakahjustust või –reostust tekitavad tegevused:
     1. lasketiirul tuleb kasutada olemasolevad välikäimlaid. Kui see ei ole võimalik, siis määrab läbiviija välikäimla rajamise koha, mis tuleb eelnevalt kooskõlastada vastutava isikuga. Välikäimla rajamisel tuleb lähtuda kehtivast „Kaitseväe välihügieeni juhendist“;
     2. sõidukitega liikumisel tuleb järgida liiklus- ja ohutuseeskirju. Sõidukitega on lubatud liigelda selleks ettenähtud kohas või eelnevalt kooskõlastatud teedel ja maa-aladel, tehes seda võimalikult loodus- ja tehiskeskkonda säästvalt;
     3. tegevuse planeerimise käigus tuleb arvestada naftasaaduste ja muude ohtlike materjalide juhusliku keskkonda sattumise ohuga, võimalusel teostada preventiivseid tegevusi;
     4. läbiviijal tuleb tegevuse käigus reostuse tekkimise vältimiseks võtta tarvitusele efektiivseimad võimalikud meetmed;
     5. naftasaaduste mahavoolamisel või ohtlike ainete õhkupaiskumisel teatatakse juhtunust koheselt vastutavat isikut.
  6. Jäätmete kogumine ja sorteerimine:
     1. lasketiiru risustamise ja raskemetallide reostuse vältimiseks lasketiiru kasutajate poolt on lasketiirul kindel jäätmete kogumis- ja sorteerimissüsteem. Lasketiiru teenindusalal on jäätmete liigiti kogumiseks loodud jäätmete kogumiskoht, kus asuvad konteinerid   
        paberi-papi ja segaolmejäätmete kogumiseks. Lisaks prügikonteineritele on kogumiskohas olemas mahutid laskemoona jäätmetele;
     2. laskemoona jäätmeid tuleb koguda liigiti vastavalt jäätmete koostisele järgmiselt: vasest või messingist (valgevask) hülsid ning muust metallist- ja metalli sisaldavad jäätmed, mittemetallist jäätmed (plastmass);
     3. plahvatusohtlikud jäätmed tuleb allüksusel kohapeal kahjutuks teha või hävitamiseks üle anda vastavale üksusele või Päästeametile;
     4. jäätmete kogumiskohas hoitakse väljaõppe vms tegevuse käigus tekkinud jäätmeid kuni äraveoni. Prügi ladustamine harjutusala territooriumile, välja arvatud ettenähtud kogumiskohta, on keelatud. Jäätmete sorteerimise kohta saab lisainformatsiooni vastutavalt isikult, kes koordineerib jäätmete liigiti kogumist lasketiirul.

# TULEOHUTUSNÕUDED

* 1. Kaitseväe tuleohutusnõuded on sätestatud kaitseministri 10.01.2000 määruses nr 1 „Kaitsejõudude tuleohutusnõuded”. Konkreetsete tuleohutuspiirangute kehtestamise, tuleohutusnõuete täitmise ja tulekustutusvõtete tutvustamise eest lasketiiru kasutajatele on vastutav lasketiiru vastutav isik;
  2. väljaõppe läbiviimisega võib lasketiirul kaasneda metsade tuleoht, seda eriti tuleohtlikul ajal. Keskkonnaministri 01.08.2008 määruse nr 37 „Metsa ja muu taimestikuga kaetud alade tuleohutusnõuded” järgi algab tuleohtlik aeg metsa ja muu taimestikuga kaetud aladel kevadel pärast lume sulamist ning lõppeb sügisel vihmaste ilmade saabumisel. Tuleohtliku aja alguse ja lõpu määrab eelpool nimetatud määruse järgi igal aastal Keskkonnaagentuur ning teavitab sellest avalikkust massiteabevahendite kaudu ([www.emhi.ee](http://www.emhi.ee));
  3. tuleohutusastmed ja sellest tulenevad piirangud kehtestab vastutav isik;
  4. esmased tulekustutusvahendid harjutuse käigus tekkinud põlengute kustutamiseks peavad igal harjutustele tuleval üksusel olema endal kaasas, vajadusel tagatakse tulekustutusluudade rentimine lasketiiru vastutavalt isikult;
  5. ilma vastutava isiku loata on keelatud raiejäätmete põletamine, kulu põletamine, rohket suitsu tekitava risu, põhu jms põletamine ning muu tegevus, mis võib põhjustada tulekahju;
  6. tuleohtlikul ajal peab läbiviija määrama tuleohutuse eest vastutaja ja tulekustutusmeeskonna. Tuleohutuse eest vastutaja vastutab nimetatud meeskonna varustamise tuletõrjevahendite ja ülesande täitmise ettevalmistamise eest;
  7. tulejärelevalve tuleohtlikul perioodil laskmiste või muude õppuste käigus tähendab järgmist:
     1. jälgitakse harjutava üksuse ja ohutust korraldatavate instruktorite poolt lahtise tule teket, tingituna ükskõik missugusest põhjusest;
     2. informeeritakse lasketiiru vastutavat isikut võimalikust tulekahjust mobiiltelefoni või raadioside vahendusel;
     3. asutakse koheselt tulekollet likvideerima oma jõududega;
     4. vajadusel ja vastutava isiku nõudmisel korraldatakse laskmiste järel tulevalve 2 kuni 4 h.
  8. kindlasti tuleb jälgida, et juurdesõiduteed, läbisõidukohad ja juurdepääsud hoonetele, rajatistele, tuletõrje- ja päästevahenditele ja veevõtukohtadele oleksid vabad ning aastaringselt kasutamiskõlblikud;
  9. lasketiiru vastutav isik tagab tulekustutusvahendite korrasoleku ning teavitab väljaõppe läbiviijaid nende paiknemisest lasketiirul;
  10. kuival ajal metsatulekahju ohu korral tuleb tuletõrje valmisolekule pöörata kõrgendatud tähelepanu, arvestades järgmist:
      1. lahtise tule tegemine on lubatud vaid selleks õpevälja poolt ette valmistatud kohas ja vastutava isiku loal;
      2. tuhk tuleb puistata ahjudest selleks ettenähtud kohta ja tukid tuleb kustutada;
      3. metsades ja muudel taimestikuga kaetud aladel võib tuleohtlikul ajal suitsetada vaid selleks ettevalmistatud ja tähistatud kohtades;
      4. vastutav isik võib vajadusel kehtestada täieliku tulekeelu.
  11. kui metsades on äärmiselt suur tuleoht (tuleohutusastmed) katkestab vastutav isik tulekahju ennetamiseks harjutused, kus kasutatakse lahtist tuld, lastakse tulirelvadest süütava toimega kuule või mürske, tehakse lõhkamisi või teisi võimaliku tule tekkega seotud toiminguid;
  12. kõik harjutusväljale saabunud üksused peavad määrama tuleohtlikul ajal oma harjutuse käsus tulekustutusüksuse;
  13. õppuste ajal on tulekustutusüksuse valmisoleku kontrollimine kohustuslik;
  14. lahtist tuld märgates on vajalik kogu harjutava üksuse meeskond ja käepärased tulekustutusvahendid kaasata tule likvideerimisele enda jõududega;
  15. kui tegevus toimub tuleohtlikul ajal, peab vastutav isik informeerima toimumiskohast, tegevusest ja osalevate inimeste hulgast regionaalset päästekeskust Põhja päästekeskus) vähemalt 3 tööpäeva enne tegevuse algust;
  16. pärast kustutustööde lõppu korraldab vastutav isik täiendava järelevalve kustutatud tulekolde piirkonnas;
  17. tulekahjust teatamise korral tuleb öelda harjutava üksuse nimi, harjutusala ja kes kandis ette.
  18. Lõkke tegemise ohutusnõuded:
      1. lõkke tegemise koha ümbrus peab olema puhastatud põlevmaterjalidest   
         ja -vedelikest ning vajadusel eelnevalt niisutatud. Lõkkease ümbritseda mittesüttiva pinnasega (muld, liiv, savi);
      2. lõkke tegemise juures peab tule suurust, ohustatud ehitisi või looduskeskkonda arvestades olema piisaval hulgal esmaseid tulekustutusvahendeid (tulekustuti, kustutusluuad) või muid tule kustutamiseks kasutatavaid vahendeid (nt ämber veega, märjad oksad jne);
      3. lõkke tegemisel tuleb tagada ohutu vahemaa hooneteni ja metsani. Lõket tohib teha hoonetest vähemalt 15 m kaugusel ja metsast vähemalt 30 m kaugusel;
      4. lõkke tegemisel tuleb veenduda, et tekkiv suits ei häiriks väljaõppega mitte seotud inimesi ja liiklust;
      5. põlevat lõket ei tohi jätta järelvalveta. Oluline on jälgida, et lõkkest ei saaks algust kulupõleng;
      6. lõkkease tuleb uuesti süttimise vältimiseks hoolikalt kustutada;
      7. vajadusel määratakse tulevalve kuni tuleohu tekkimise möödumiseni.
  19. suitsetamine on lubatud ainult vastavalt tähistatud või vastutava isiku poolt määratud kohtades;
  20. tulekahju puhkemisel tuleb sellest viivitamatult teavitada häirekeskust (112) ja vastutavat isikut;
  21. pärast põlengu kustutamist peab põlenguala kontrollima ja veenduma, et tuli ei süttiks uuesti;
  22. lasketiiru kasutamisel saab läbiviija vastutava isiku käest infot käesoleva eeskirja märgitud tuleohutusastmete kohta. Tuleohutusastmest tulenevad piirangud on täitmiseks kohustuslikud;
  23. vastutava isiku nõudmisel peab läbiviija koostama 24 h jooksul õnnetusjuhtumi kohta seletuskirja.

# LÕPPSÄTTED

* 1. Võttes arvesse tegevuse laadi, ilmastikuolusid, looduskaitselisi eripärasid ja võimalikke eriolukordi (eriti tugev põud, rahvaüritused, nahkhiirte talvitumise häirimine või tavalisest rohkem üksusi/rahvast väljaõppeehitiste vahetus läheduses jmt) võib vastutav ülem või vastutav isik karmistada käesolevat eeskirja;
  2. Mitme väljaõppeehitise samaaegse kasutamise korral tulenevalt tegevusliikidest ja raskusastmetest võib vastutav isik nõuda täiendavat ohutustehnilise side olemasolu väljaõppe läbiviijate vahel;
  3. Käesolevat eeskirja saab muuta Kaitseliidu Harju maleva pealiku käskkirjaga.

LISA 1 Humala harjustusala üldplaanMap

Description automatically generated

**1**

**2**

**3**

**8**

**7**

**6**

**5**

**4**

LEGEND:

1. 100m lasketiir koos rikošeteerumisalaga.
2. Lasketiiru parkla.
3. Peamine sissesõidutee, tõkkepuu ja infotahvel.
4. Varu sissesõidutee, tõkkepuu ja infotahvel.
5. Lõuna taktika ala.
6. Lääne taktika ala.
7. Harjutusala parkla.
8. Lipumast.

Säilitatavad angaarid ning  
muinsuskaitse all olevad  
hooned ja rajatised

Infotahvlite asukohad

Signaalmasti asukoht

Signaalmastide võimalikud asukohad


Harjutusala nr

Peamised korrastatavad teed


**Harjutusala nr**

Legend

# LISA 2 Humala 100 m lasketiiru üldplaan



# LISA 3 Humala 100m lasketiiru kasutatavate relvade töönäitajad ja rikošeteerumisalad



# LISA 4 lasketiiru ja väljaõppeehitiste kasutamise registreerimisraat

